| Gorčicėlenk. *Gorczyce* |
| --- |
| 

GorčicėGorčicė

53°40′04″ š. pl. 22°22′21″ r. ilg.﻿ / ﻿53.66778°š. pl. 22.37250°r. ilg.﻿ / 53.66778; 22.37250﻿ (Gorčicė)Koordinatės: 53°40′04″ š. pl. 22°22′21″ r. ilg.﻿ / ﻿53.66778°š. pl. 22.37250°r. ilg.﻿ / 53.66778; 22.37250﻿ (Gorčicė) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Varmijos Mozūrų vaivadija Varmijos Mozūrų vaivadija |
| **Apskritis** | Luko apskritis |
| **Valsčius** | Prostkų valsčius |
|  |
| **Meras** | Mariana Šlešynska (lenk. *Marianna Szleszyńska*) |
|  |
| **Gyventojų** (2010) | 101  |
|  |
| **Pašto kodas** | PL 19-335 |

**Gorčicė** (lenk. *Gorczyce*, vok. *Gorczitzen*, 1928–1945 m. vok. *Deumenrode*) – kaimas Lenkijos šiaurėje, Varmijos Mozūrų vaivadijos Luko apskrities Prostkų valsčiuje. Šaltyšijos centras.

Išsidėstęs tarp ežerų: baigiančio išdžiūti Lipno ir Dlugochvalų (dar vadinamo Dlugė Chorželskė). Nuo apskrities centro Luko nutolęs 18 km į pietus.

Istorija
--------

Kaimas *Gramatcken* vardu žinomas nuo 1484 metų. 1874 m. tapo naujai įkurto Gorčitceno prūsiško valsčiaus centru. Iki 1905 m. jis priklausė Rytprūsių Gumbinės apygardos (vėliau iki 1945 m. Alnaįtyno apygardos) Luko apskričiai.

1910 m. kaime suskaičiuoti 143 gyventojai. Sutinkamai su Versalio sutarties nutarimais krašte buvo vykdomas visuotinis plebiscitas – 80 gorčiciečių pasisakė už priklausymą Rytprūsiams, už perėjimą į Lenkijos administravimą nebalsavo niekas. 1928 m. buvo pakeistas kaimo pavadinimas į *Deumenrode*. 1933 m. jame gyveno 205, o 1939 m. – 186 kaimiečiai.

Po Antrojo pasaulinio karo kartu su visa pietine Rytprūsių dalimi perduotas Lenkijai ir iki 1998 m. priklausė Palenkės vaivadijai, vėliau įėjo į Varmijos Mozūrų vaivadijos sudėtį.

Piliakalnis
-----------

Į pietus nuo Dlugochvalų ežero, upės Ržanicos (Luko intakas) iškilusi neaukšta kalva. Tai – buvęs jotvingių piliakalnis. Vienas pirmųjų jį paminėjo žinomas Prūsijos tyrinėtojas Emilis Holakas. Viršutinė aikštelė (35–40 m x 30 m) yra ovalo formos ir iš visų pusių apsupta apsauginiu pylimu, patekti į ją buvo galima iš pietų pusės. Be piliavietės kalvos teritorijoje buvo ir papilio gyvenvietė. Antrojo pasaulinio karo metu objekto paviršiuje buvo iškasti apkasai.

Piliakalnis dar vadinamas Totorių apkasu (lenk. *Tatarski Szaniec*), šį vardą, matyt, įgavo po 1565 m. kraštą nusiaubusio totorių antpuolio.

Šaltiniai
---------

1. ↑  Gmina Prostki
2. ↑  Dietrich Lange. *Geographisches Ortsregister Ostpreußen (2005)*: Deumenrode
3. ↑  Rolf Jehke. *Amtsbezirk Gorczitzen/Borken*
4. ↑  Uli Schubert. *Gemeindeverzeichnis, Landkreis Lyck*
5. ↑  Herbert Marzian, Csaba Kenez. „Selbstbestimmung für Ostdeutschland – Eine Dokumentation zum 50 Jahrestag der ost- und westpreussischen Volksabstimmung am 11. Juli 1920" – Herausgeber: Göttinger Arbeitskreis, 1970, S. 83
6. ↑  Michael Rademacher. *Deutsch-österreichisches Ortsbuch, Landkreis Lyck* Archyvuota kopija 2016-12-10 iš Wayback Machine projekto.
7. ↑  Padėtis žemėlapyje
8. ↑  M. Engel. *Jaćwieskie ośrodki grodowe w IX–XIII wieku. Geneza, rozwój i upadek*; psl. 20 Archyvuota kopija 2018-04-11 iš Wayback Machine projekto.
9. ↑  Emil Hollack. *Vorgeschichtliche Uebersichtskarte Ostpreussen*]
10. ↑  Grodzisko w Gorczycach
11. ↑  Gorczyce